Арышъ, къызэрыкIо гущыIакIэми, жэрыIо гущыIакIэми адыгабзэм чIыпIэ щаубытынэу щытэп, сыда пIомэ ахэр къэзытырэ щыIэкIэ хабзэхэр адыгабзэм къызэпичынхэу хъугъэп: къызэрыкIо гущыIакIэр зэпхыгъэр зэфэшъхьаф диалектхэм къахэкIыгъэ гущыIэ ыкIи шъошэ зэхэпхъагъэр ары. Ар тэ тиIэнэу хъугъэп, ар щымыIэу жэрыIо гущыIакIэри гъэпсыгъэ хъун ылъэкIыщтэп. Интердиалект шъуашэхэм яхьылIагъэр арымэ, ахэр диалект зэхапхъэмэ къахэкIыгъэу щытхэп, диалект пстэумэ ялIыкIохэм зэфэдэу зэдагъэфедэхэ нахь. Ахэм жэрыIо гущыIакIэкIи уяджэнэу щытэп, сыда пIомэ литературабзэм щыщхэп.